અમરેલી જિલ્‍લામાં ગઈકાલે સતત ત્રીજા દિવસથી મેઘરાજા બપોર બાદ ધમાકેદાર એન્‍ટ્રી મારે છે. ગઈકાલે રાજુલા-જાફરાબાદના દરિયાઈ વિસ્‍તાર અને રાજુલા શહેરમાં અનરાધાર વરસાદથી સમગ્ર શહેરમાં ઠંડક પ્રસરી જવા પામી હતી. રાજુલા શહેરમાં સવા ચાર ઈંચ વરસાદ ખાબકતા શહેરની મુખ્‍ય બજાર સહિત નીચાણવાળા વિસ્‍તારમાં પાણી ભરાયા હતા સાથે સાથે લોકો મેઘાના આગમનથી ખુશખુશાલ બન્‍યા હતા. કાળઝાળ ગરમીના કારણે લોકોને રાહતનો શ્‍વાસ મળ્‍યો હતો તો ગ્રામીણ વિસ્‍તારનામોટાભાગના ગામડામાં વરસાદનું પ્રમાણ જોવા મળ્‍યું હતું. વીજળીના કડાકાભડાકા સાથે મેઘમહેર અવિરત હજુ પણ જોવા મળી રહૃાો છે. રાજુલા-જાફરાબાદ સાથે ધારી, ચલાલા, સાવરકુંડલા, ખાંભા પંથકમાં વરસાદ સારો થયો છે. ત્‍યારે કુંકાવાવમાં પણ વરસાદે આગમન કરી દીધું છે. ત્‍યારે વહીવટીતંત્રને પણ આ વરસાદમાં એલર્ટ થવાની જરૂર છે. ત્‍યારે અમરેલી જિલ્‍લાના દરિયાકાંઠે દરિયામાં કરંટ જાફરાબાદનો દરિયો તોફાની બન્‍યો. જાફરાબાદ પીપાવાવ પોર્ટના દરિયામાં કરંટ જોવા મળ્‍યો. વરસાદનાં માહોલ વચ્‍ચે વરસાદ અવિરત વચ્‍ચે દરિયામાં ઊંચા મોજા ઉછળી રહૃાા છે. અંદાજે 10 ફૂટ મોજા દરિયાના પાણીમાં ઉછળી રહૃાા છે. આ પ્રકારે જાફરાબાદ, શિયાળબેટ, પીપાવાવ વિસ્‍તારના દરિયામાં કરંટના કારણે કાંઠા વિસ્‍તારમાં ઠંડક પ્રસરી ગઈ છે.